DECIZIA COMISIEI
din 27 aprilie 2007
privind închiderea conturilor agențiilor de plată din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia referitor la cheltuielile legate de măsuri de dezvoltare rurală finanțate de Fondul European de Orientare și Garantare Agricolă (FEOGA), secțiunea Garantare, pentru exercițiul financiar 2006
[notificată cu numărul C(2007) 1893]
(Numai textele în limbile cehă, engleză, estonă, greacă, letonă, lituaniană, maghiară, polonă, slovacă și slovenă sunt autentice)
(2007/325/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (1), în special articolul 7 alineatul (3),
după consultarea Comitetului fondului,
întrucât:
(1)
Pe baza conturilor anuale prezentate de Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia cu privire la cheltuielile legate de măsuri de dezvoltare rurală, însoțite de informațiile solicitate, conturile agențiilor de plată menționate la articolul 4 alineatul (1) din Regulamentul (CE) nr. 1258/1999 urmează să fie închise. Decizia de închidere se referă la integralitatea, acuratețea și veridicitatea conturilor comunicate, ținându-se seama de rapoartele întocmite de organismele de certificare.
(2)
Au expirat termenele acordate Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, pentru a prezenta Comisiei documentele menționate la articolul 6 alineatul (1) litera (b) din Regulamentul (CE) nr. 1258/1999 și la articolul 4 alineatul (1) din Regulamentul (CE) nr. 1663/95 al Comisiei din 7 iulie 1995 de stabilire a normelor de aplicare a Regulamentului (CEE) nr. 729/70 al Consiliului privind procedura de lichidare a conturilor FEOGA, secțiunea Garantare (2).
(3)
Comisia a verificat informațiile prezentate și a comunicat Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, înainte de 31 martie 2007, rezultatele verificărilor sale însoțite de modificările necesare.
(4)
În ceea ce privește cheltuielile de dezvoltare rurală care fac obiectul articolului 7 alineatul (2) din Regulamentul (CE) nr. 27/2004 al Comisiei din 5 ianuarie 2004 de stabilire a normelor tranzitorii de aplicare a Regulamentului (CE) nr. 1257/1999 al Consiliului în ceea ce privește finanțarea de către FEOGA, secțiunea „Garantare”, a măsurilor de dezvoltare rurală pentru Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia (3), rezultatul deciziei de închidere a conturilor urmează să fie dedus din plățile ulterioare efectuate de Comisie sau adăugat la aceste plăți.
(5)
Ținând seama de verificările efectuate, conturile anuale și documentele însoțitoare permit Comisiei să ia, pentru anumite agenții de plată, o decizie privind integralitatea, acuratețea și veridicitatea conturilor prezentate. Detaliile privind aceste sume au fost descrise în raportul consolidat prezentat Comitetului fondului simultan cu prezenta decizie.
(6)
Ținând seama de verificările efectuate, informațiile prezentate de anumite agenții de plată necesită cercetări suplimentare și, prin urmare, conturile respectivelor agenții nu pot fi închise prin prezenta decizie.
(7)
În ceea ce privește cheltuielile de dezvoltare rurală care fac obiectul Regulamentului (CE) nr. 27/2004, sumele care trebuie recuperate sau plătite în conformitate cu decizia de închidere a conturilor urmează să fie deduse din plățile ulterioare sau adăugate la acestea.
(8)
În conformitate cu articolul 7 alineatul (3) al doilea paragraf din Regulamentul (CE) nr. 1258/1999 și cu articolul 7 alineatul (1) din Regulamentul (CE) nr. 1663/95, prezenta decizie nu aduce atingere deciziilor ulterioare adoptate de Comisie în vederea excluderii de la finanțarea comunitară a cheltuielilor neefectuate în conformitate cu normele Comunității,
ADOPTĂ PREZENTA DECIZIE:
Articolul 1
Fără a aduce atingere articolului 2, sumele care trebuie recuperate de la fiecare stat membru sau plătite acestuia în temeiul prezentei decizii, în domeniul măsurilor de dezvoltare rurală aplicabile în Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia, sunt stabilite în anexele I și II.
Articolul 2
Pentru exercițiul financiar 2006, conturile agențiilor de plată din statele membre din domeniul măsurilor de dezvoltare rurală aplicabile în Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia, stabilite în anexa III, sunt disociate de prezenta decizie și vor face obiectul unei decizii ulterioare de închidere a conturilor.
Articolul 3
Prezenta decizie se adresează Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace.
Adoptată la Bruxelles, 27 aprilie 2007.